ચેતેશ્વર સામાન્ય રીતે નંબર ત્રણ પર રમવા માટે ટેવાયેલો છે, અને અજિંકય રહાણે નંબર પાંચ પર બેટિંગ કરે છે. રહાણેને જે રીતે હાલમાં ટીમમાં પ્રમોટ કરાયો છે, તે જોતાં નંબર પાંચ પર તેનું સ્થાન નિશ્ચિત છે. નંબર છ પર વિકેટકીપર વી. સહા આવી શકે છે. જ્યારે બાકીના ચારમાં બોલર હશે. આ વિરાટ કોહલીના ગેઇમ પ્લાનમાં ચેતેશ્વરનો ક્યાં સમાવેશ થશે તે પ્રશ્ન છે. વાસ્તવમાં બાંગ્લાદેશ સામેના એકમાત્ર ટેસ્ટમાં પણ ચેતેશ્વર પૂજારાની બાદબાકી કરાઇ હતી. ટેસ્ટ મેચનો જ્યાં સુધી સવાલ છે ત્યાં સુધી રોહિત શર્મા કરતા ચેતેશ્વર એક નિવડેલો ખેલાડી છે અને તે કાબેલિયત પણ ધરાવે છે, તેમ છતાં તેની બાદબાકીએ નવો પ્રશ્ન સર્જયો છે.